Laki pellon käytön rajoittamisesta annetun lain… 920/1980 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1980 › 920/1980
920/1980
Laki pellon käytön rajoittamisesta annetun lain 3 §:n muuttamisesta.
Eduskunnan päätöksen mukaisesti muutetaan pellon käytön rajoittamisesta 11 päivänä huhtikuuta 1969 annetun lain 3 §:n 3 momentti, sellaisena kuin se on 9 päivänä tammikuuta 1970 annetussa laissa (19/70), näin kuuluvaksi:
Viljelijä saa käyttää maatilan peltoa turvetuotantoon. Riistanhoitoyhdistys tai rekisteröity metsästysyhdistys saa viljelijän suostumuksella käyttää maatilan peltoa riistan ruokintaan tarkoitettuna riistapeltona ja korjata sadon riistan talvirehuksi. Pellon käyttämisestä riistapeltona ei viljelijällä ole oikeutta periä käyttäjältä korvausta.